b'\n_START_ARTICLE_\nHeavy Airlift Wing\n_START_SECTION_\nStruktuur\n_START_PARAGRAPH_\nHAW koosneb juhtimisstaabist, juhtimisdivisjonist (C2S), transpordidivisjonist (HAS) ja logistikadivisjonist (LSS).\n_START_SECTION_\nHAW-i juhtimisstaap\n_START_PARAGRAPH_\nHAW-i juhtimisstaap (HAW Command Staff) koosneb grupi \xc3\xbcldosakonna, juhtimise toetamise, protokolli, avalike suhete, \xc3\xb5igusn\xc3\xb5ustamise, ohutuse ja kvaliteedikindlustamisega seotud funktsioonidest._NEWLINE_Juhtimisstaabi eesotsas on HAWi juhtimisstaabi tegevjuht (Command Staff Executive Officer) koos HAWi kvaliteedijuhiga, kes juhivad kvaliteedikindlustamis- ja ohutussektsiooni.\n_START_SECTION_\nJuhtimisdivisjon (C2S)\n_START_PARAGRAPH_\nTranspordilennukite grupi juhtimisdivisjoni (Command and Control Squadron, C2S) kaudu toimub nii kogu suhtlus HAWi sees kui ka HAWi ja SAC-riikide \xc3\xb5hutranspordivajadust puudutav suhtlus. C2Si funktsioonide hulka kuulub riikidelt \xc3\xb5hutranspordin\xc3\xb5uetele vastamine ja nende alusel l\xc3\xa4biviidavate lahingu\xc3\xbclesannete andmine. C2S vastutab selle eest, et tellitavad missioonid on poliitiliselt teostatavad ja et soovitav kaubakogus oleks \xc3\xb5hu kaudu transporditav._NEWLINE_Divisjon m\xc3\xa4\xc3\xa4rab ka missiooni fookuse ja aitab m\xc3\xa4\xc3\xa4rata k\xc3\xa4ttetoimetamiskuup\xc3\xa4eva (required delivery date). C2S teeb tihedat koost\xc3\xb6\xc3\xb6d SACi toetava NATO \xc3\xb5hutranspordi juhtprogrammi b\xc3\xbcroo, P\xc3\xa1pa lennubaasi ja Boeingu meeskonnaga P\xc3\xa1pas. Koost\xc3\xb6\xc3\xb6 eesm\xc3\xa4rk on tagada kogu \xc3\xb5hutranspordimissiooniks vajalik operatsioonide, administreerimise ja tehnilise valdkonna toetus._NEWLINE_C2S koosseis on jagatud kolmeks jaoskonnaks: missioonide planeerimine ja l\xc3\xa4biviimine (Mission Planning and Execution), diplomaatilised load (Diplomatic Clearance) ja administratiivne toetus (Administrative Support). Lisaks on see \xc3\xbcksus ka v\xc3\xa4ga rahvusvaheline, kuna 12 SAC-riigist on C2Si personali hulgas esindatud seitse (Ungari, Holland, Norra, Poola, Rumeenia, Sloveenia ja Rootsi).\n_START_SECTION_\nTranspordidivisjon (HAS)\n_START_PARAGRAPH_\nTranspordidivisjon (HAS) on maailma esimene ja ainus rahvusvaheline divisjon, kuhu kuuluvad C-17 lennukid.[2] HAS koosneb transpordilennukite grupi lennumeeskondadest ja j\xc3\xa4rgmistest eraldi funktsioonidest: luure, taktika, v\xc3\xa4lja\xc3\xb5pe, standardimine ja hindamine ning HAWi lahingutegevuse julgeolek ja lennujuhtimine. HASi tegevusp\xc3\xb5him\xc3\xb5tted rajanevad USA \xc3\xb5hupaiske (air mobility) v\xc3\xa4lja\xc3\xb5ppel, juhistel ja standarditel. See s\xc3\xbcsteem on aluseks ka USA \xc3\xb5huv\xc3\xa4ele, kes on C-17 lennukite peamine kasutaja. Lisaks l\xc3\xa4htub HAS oma tegevuses parimatest eeskujudest: sarnastest divisjonidest USA \xc3\xb5huv\xc3\xa4es, Kanada kuninglikus \xc3\xb5huv\xc3\xa4es, Austraalia kuninglikus \xc3\xb5huv\xc3\xa4es ja \xc3\x9chendkuningriigi kuninglikus \xc3\xb5huv\xc3\xa4es. Divisjoni struktuur, tegevusjuhised ja -p\xc3\xb5him\xc3\xb5tted on loodud selleks, et toetada SAC-riikide strateegilisi juhiseid, sh lahingutegevuse ja humanitaaroperatsioonide \xc3\xb5hutransporti ajal ja kohtades, kus need riigid seda vajavad._NEWLINE_HASi lennumeeskonnad on erineva taustaga: nad on tegutsenud oma riigi relvaj\xc3\xb5udude koosseisus nii transpordilennukitel, h\xc3\xa4vituslennukitel kui ka helikopteritel. Enne HAWiga liitumist ei ole peale USA isikkoosseisu keegi teine l\xc3\xa4binud varasemat C-17 v\xc3\xa4lja\xc3\xb5pet._NEWLINE_P\xc3\xa4rast C-17 v\xc3\xa4lja\xc3\xb5pet nii USAs kui P\xc3\xa1pas on HASi lennumeeskondadel olemas v\xc3\xa4ga head oskused, et kasutada lennuki erinevaid v\xc3\xb5imalusi. Praegu on HAS ainus Foreign Military Sales-programmi C-17-\xc3\xbcksus, millel on ettevalmistus ja mis on v\xc3\xb5imeline l\xc3\xa4bi viima C-17 \xc3\xbclesannete koguspektrit: kauba ja inimeste transporti koos maandumisega (airland) ning lasti ja inimeste maandamist lennult (airdrop).\n_START_SECTION_\nLogistikadivisjon (LSS)\n_START_PARAGRAPH_\nLogistikadivisjon (Logistic Support Squadron, LSS) vastutab transpordilennukite grupi erinevate toetusfunktsioonide eest. Divisjon koosneb hooldus-, varustus-, lennujaama- (aerial port) ja elutoetusjaoskonnast._NEWLINE_LSSi lennumeeskonna \xc3\xbclemad ja lennukihooldusspetsialistid reisivad lennukis kaasa meeskonnaliikmetena ja teostavad teel olles hooldust\xc3\xb6id. Hoolduse k\xc3\xa4igus tagatakse, et SACi s\xc3\xb5idukid oleks litsentseeritud juhtidele parimas seisukorras. LSSi varustusjaoskond t\xc3\xb6\xc3\xb6tab koost\xc3\xb6\xc3\xb6s firmaga Boeing, et kindlustada varuosade ja toetusvarustuse olemasolu hooldusspetsialistidele nii kodulennuv\xc3\xa4ljal kui ka teel olles. LSSi elutoetusjaoskond tagab, et lennumeeskonna lennuvarustus (aircrew flight equipment) oleks hooldatud ja et tagatud oleks meeskonna ohutus._NEWLINE_LSSi lennujaamajaoskond vastutab reisijate ja kauba ohutu peale- ja mahalaadimise eest kodulennuv\xc3\xa4ljal ja selle eest, et j\xc3\xa4rgitaks ohtlike veoste k\xc3\xa4itlemisreegleid k\xc3\xb5igis lennujaamades, kus SACi C-17s kaupu peale laadib._NEWLINE_Lisaks teeb LSS pidevalt koost\xc3\xb6\xc3\xb6d P\xc3\xa1pa lennubaasiga ja Ungari tsiviilasutustega erinevates toetust puudutavates k\xc3\xbcsimustes, nt k\xc3\xbctus, maapealne transport, toll jt teenused._NEWLINE_Lisaks on v\xc3\xa4hemalt 50% HASi lennumeeskonna \xc3\xbclematest v\xc3\xb5imelised l\xc3\xa4bi viima \xc3\xb5hustankimis\xc3\xbclesannet (air refueling). Olemas on ka kaks lennumeeskonda, kes on v\xc3\xb5imelised igal ajal l\xc3\xa4bi viima raskevarustuse, konteinerite, kaubaaluste ja isikkoosseisu lennupildu \xc3\xbchelt lennukilt (single ship airdrop).'